

H O T Ă R Â R E

**privind desemnarea unui consilier județean ca membru în Grupul de Lucru**

**Mixt constituit la nivelul Județului Cluj pentru implementarea politicilor de incluziune socială a comunităților de romi**

Consiliul Județean Cluj întrunit în ședință ordinară;

Având în vedere Proiectul de hotărâre nr. 184 din 21.09.2022 privind desemnarea unui consilier județean ca membru în Grupul de Lucru Mixt la nivelul Județului Cluj pentru implementarea politicilor de incluziune socială a comunităților de romi, propus de Președintele Consiliului Județean Cluj, domnul Alin Tișe, care este însoțit de Referatul de aprobare cu nr. 37476 din 16.09.2022; Raportul de specialitate întocmit de compartimentului de resort din cadrul aparatului de specialitate al Consiliului Județean Cluj cu nr 37479 din 16.09.2022 și de Avizul cu nr. 37476 din 24.10.2022 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de adresa Instituției Prefectului Județului Cluj cu nr. 10.179/09.09.2022;

Luând în considerare dispozițiile:

* art. 2, ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 123 – 140, ale art. 142 - 156, ale art. 215 și ale art. 220 – 221 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020, republicată;

În conformitate cu prevederile:

* art. 173 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* pct. I.1. din Anexa nr. 7 ”Cadrul instituțional de implementare a Strategiei” la Strategia Guvernului României de incluziune a cetățenilor români aparținând minorității romilor pentru perioada 2022-2027, aprobată prin Hotărârea Guvernului nr. 560/2022;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ș t e:**

**Art. 1.** Domnul Bălaj Gheorghe Marius-consilier județean- se desemnează în calitate de membru în Grupul de Lucru Mixt de la nivelul Județului Cluj pentru implementarea politicilor de incluziune socială a comunităților de romi din județ.

**Art. 2**. La dată comunicării prezentei hotărâri se abrogă Hotărârea Consiliului Județean Cluj nr. 226/2012 privind desemnarea unui consilier județean în Grupul de lucru mixt pentru implementarea politicilor de incluziune socială a comunităților de romi, cu modificările și completările aduse prin Hotărârea Consiliului Județean Cluj nr. 242/2015.

**Art. 3.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, precum și persoana desemnată la articolul 1.

**Art. 4.** Prezenta hotărâre se comunică persoanei nominalizate la articolul 1 și Prefectului Județului Cluj și se aduce la cunoștință publică prin afișare la sediul Consiliului Județean Cluj și pe pagina de internet “[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 187 din 31 octombrie 2022**

*Prezenta hotărâre a fost adoptată cu 33 voturi “pentru” și 1 vot “împotrivă”, iar 3 membrii ai Consiliului județean nu au votat, fiind astfel respectate prevederile legale privind majoritatea de voturi necesară.*